|  |
| --- |
| **Dagsorden** |
| Studienævn: | Studienævn for Religionsstudier |  |
| Dato: | 16-08-2018- 10-12  |  |
| Lokale: | Mellemøststudiers mødelokale |  |
|  |  |  |
| **Punkter til drøftelse** |  |
| 1. Godkendelse af dagsorden
 | Dato |
| 1. Godkendelse af referat (udgår)
 |  |
| 1. Meddelelser
2. *Nyt fra studieleder*
3. *Nyt fra studienævnssekretær*
4. *Nyt fra studiesekretær*
5. *Nyt fra faglig vejleder*
6. *Nyt fra fagråd*
7. *Nyt fra RELIGIO*
 | Sagsnr. |
| 1. Merit- og dispensationsansøgninger
 |  |
| 1. Sager til behandling eksamen
2. Årsberetning fra censorkorps for religion 2017
 |
| 1. Sager til behandling studieordninger
2. Ændring af måden projektorienterede forløb behandles på
3. Fortsat diskussion af Projektorienteret forløb
 |
| 1. Sager til behandling kvalitetspolitikken
2. Delpolitik for studieadministration og studievejledning:
* Hvor kan de studerende henvende sig for at få gennemførelsesvejledning; hvordan er forståelsen og snitfladerne i forhold til diverse vejledningstilbud
1. Årshjul revideres (og nye mødedatoer offentliggøres: Sidstnævnte er offentliggjort.)
2. Studiestart 2018
 |  |
| 1. Andre sager til behandling
2. Studierejse: Brev fra Mikael Aktor
 |  |
| 1. Sager til behandling undervisning
 |  |
| 1. Eventuelt

**Referat** **Til stede:** Tim Jensen (TJ), Niels Reeh (NR), Katrine Frøkjær Baunvig (KFB), Stine Søndergaard Jakobsen (SSJ),), Louise Funch Clausen (LFC), Nadja Bundgaard Pedersen (FV) og Pia Hansen (PH) **Afbud**: Thea Lindholm Kaspersen (TLK)**Referent**: Tine Jambang (TNJ)**Mødet blev gennemført med følgende dagsorden:** Tim Jensen (TJ) indledte med at byde velkommen til efterårets semester. 1. **Godkendelse af dagsorden**

TJ ønskede en tilføjelse til pkt. 7 c): inkl. studievejledning samt under pkt. 7 d): Brev fra studerende vedr. kursus i skrivevejledning. Derefter godkendtes dagsorden. 1. **Godkendelse af referat**

Udgår. Stine Søndergaard Jakobsen (SSJ) gjorde dog opmærksom på, at hun ikke er den Stine, der ophørte i Fagrådet.1. **Meddelelser**
2. **Nyt fra studieleder:**

**Undervisningsprisen:** TJ kunne meddele, Katrine Frøkjær Baunvig (KFB) har modtaget undervisningsprisen og ønskede tillykke.**Indstilling af studerende til særlig anerkendelse**: TJ oplyste, at han har indstillet Mette Nøddeskou til talentudmærkelse.**Ansøgningsproces samt optag 2018**: TJ orienterede om, ansøgningsprocessen med test og samtaler. Vi har ikke de endelige tal, men optaget ser således ud pr.d.d.: 1. prioritet BA: 30 – et fald på 21 Samlet optag på BA: 47Sidefag: 16 Kandidat: 3 to-faglige og 8 et-faglige.**Uddanelsesberetning 2018**: TJ orienterede om, at der er aftalt møde den 2. oktober med prodekan Lars Binderup m.fl. for gennemgang af Religionsstudier 2016 og 2017. I forbindelse med fald i antal ansøgere opfordrede TJ til, at medarbejderne proaktivt arbejder med tiltag for at tiltrække studerende og nævnte selv følgende: * Aktivt tilbyde samarbejde med gymnasieklasser og lærere på skolerne eller her på SDU som vi har gjort tidligere; også andre tiltag har givet kontakt til elever på skolerne i omegnen
* Der er planlagt kursus for gymnasielærere marts 2019.

**Medarbejdermøde**: Der er planlagt internat, hvor TJ vil viderebefordre de temaer, der blev drøftet på det netop afholdte ledelsesseminar: Studieintensitet og – engagement. Studerende på humaniora er ikke fuldtidsstuderende. Man beregner, at der skal lægges 27-30 timers arbejde pr. ECTS. Det er måske vigtigt at gøre de studerende opmærksomme på, at de skal tænke over det at være studerende i forhold til planlægning af, hvor meget tid der skal bruges på uddannelsen.Der skal være en gensidighed mellem studiemiljø og studiet. De studerende skal have nem adgang til underviser via personlig kontakt, idet de har brug for både feedback og feedforward.Instituttet har en regel, der siger, at VIP’er skal være tilgængelige på campus 3 dage ugentligt. Nogle undervisere er dog skeptiske over for at imødekomme den ændrede type af studerende. **Ledelsesseminar**: TJ orienterede, jf ovenfor, om Ledelsesseminaret afholdt den 14.-15. august. TJ udtrykte stor tilfredshed med seminaret, der bl.a. bød på forskningsbaserede oplæg ved Lars Ulrichsen.**Evaluering F2018**: TJ oplyste, at alle evalueringer nu er indkommet, og at han vil rette henvendelse til én underviser udo over den ene han kontaktede før sommeren.**Praktik/projektorienteret forløb**: TJ orienterede om, at der var styr på indmelding af ønsker.**Bachelorprojekter til godkendelse**: Alle er godkendt bortset fra et hos enten Laura Feldt og KFB. **Tutormøde**: TJ orienterede om, at der afholdes møde med tutorerne vedr. studiestart, som vil blive taget op i pkt. 8.**Udveksling**: TJ orienterede endvidere om, at der den 31.10. skal afholdes et møde med fakultetet og TJ samt besøgende universitet i Hong Kong, hvorfra én skal forelæse om skæringspunktet mellem religion og litterære ghost stories. Forelæsningen kan kun finde sted den dag, så der skal findes et tidspunkt, der passer flest mulig.**Valgfag på Bacheloruddannelsen**: TJ orientede her om, at det er aftalt med Amerkanske Studier, at vi, dvs. Olav Hammer og Niels Reeh, fra foråret 2019 også udbyder faget: *Amerikansk Religion* til bachelorstuderende. Det tilbydes allerede nu til kandidatstuderende, og 9-10 har deltaget. Faget udbydes på engelsk. TJ foreslog, at SN overvejer at gøre dette til et fag, der kan indgå i det såkaldte 'internationalisation at home'. Et tiltag som fakultetet som bekendt gerne ser. KFB indskød, at hun fandt det uhensigtsmæssigt, at danske undervisere skal undervise danske studerende på engelsk ( eller som KFB betegnede det: ”Danglish”). TJ bemærkede, at Amerikanske Studier er en uddannelse, der udbydes på engelsk samt at universitet som sagt ønsker internationalisering også på denne måde samt at vi skal have fag for udenlandske studerende. NR kunne tilføje, at alle kildetekster er på engelsk og han anså det for uproblematisk at udbyde kurset på engelsk.**Genbrug af litteratur**: TJ har fra Olav Hammer modtaget et spørgsmål vedr. omfang af genbrug af litteratur. TJ kunne her oplyse, at der ikke er fastlagt et bestemt antal sider eller titler, der må eller ikke må genbruges. TJ opfordrede til, at vejleder anlægger et kvalificeret et skøn og sikrer, at litteraturen dækker, er up-to-date og er i orden ift. aktuelle empiri. NR erklærede sig enig, men tilføjede, at vi ikke bør genbruge litteratur af hensyn til evalueringsinstanser, der ser kritisk på for meget genbrug. TJ lovede at undersøge sagen hos universitetets jurister eller andre relevante instanser.**Institutbesøg ved rektor**: TJ orienterede om, ar rektor d.d. vil besøge Institut for Historie.**Rektorale advarsler**: TJ kunne oplyse, at to studerende har fået rektorale advarsler på baggrund af indberetning om mistanke om uregelmæssigheder. En sag er resulteret i et halvt års bortvisning. TJ understregede, at vi skal være meget opmærksomme på at oplyse om og henvise til reglerne for citat m.m., så vi undgår sådanne sager.NR tilføjede her, at han havde indberettet en sag. NR gav udtryk for vigtigheden af, at de studeredende bliver gjort opmærksomme på, at der har været sanktioner for at forebygge en videreførelse af den kultur, der tilsyneladende hersker i gymnasierne, hvor man kan sætte titler på litteraturlisten uden at citere.TJ var enig men erindrede om, at Religionsstudier v. Caroline Schaffalitzky de Muckadell underviser i akademisk skriftlighed og plagiat og at de studerende fra første færd får alt dette at vide meget tydeligt. TJ tilføjede, at en del sager affødes af at studerende, der er potentielle mønsterbrydere, kan føle sig presset af forældres ambitioner. 1. **Nyt fra studienævnssekretær**

Intet1. **Nyt fra studiesekretær**

PH oplyste, at studerende udtrykker frustration over, at de først får deres resultater sent i forhold til reeksamen. Der er normalt 4 uger til at votere og juli er voteringsfri; men eksamensplanen skrider, hvis ikke frister overholdes. PH erindrede om, at hun skal have eksamensspørgsmål senest én uge før eksamen. I forbindelse med semesterstart foreslog PH, at der kunne laves en semesterplan til hver enkelt fag, hvor man ikke skrev specifikke datoer på, men navngav undervisningslektionerne med 1. ,2. ,3. gang osv. Det er meget vigtigt, at underviserne bruger Mit skema, som skal være fuldt opdateret dagligt.TJ tilføjede her, at det er vigtigt, at underviserne meddeler ham og Pia deres ferieplan, så PH har et overblik, og at de også angiver, hvornår de alligevel kan træffes per mail.1. **Nyt fra faglig vejleder**

FV kunne oplyse, at det har været en meget stille sommer og henvendelser har været i forbindelse med projektorienteret forløb. Enkelte potientelle studerende har henvendt sig.Desuden er planlægning af studiestart i fuld gang.1. **Nyt fra Fagråd**

Intet1. **Nyt fra RELIGIO**

KFB meddelte, at der er møde mandag den 20. august, og at det forventes at efterårets program vil være klart derefter.1. **Merit- og dispensationsansøgninger**

Se lukket referat1. **Sager til behandling eksamen**
2. Årsberetningen fra censorformandsskabet havde oplysninger om, at antallet af udeblevne studerende v. Religionsstudier er faldet markant, fra 80 -> 39. SDU ligger fortsat pænt, hvad angår karaktergennemsnit. KFB kunne her tilføje, at man siger om os, at vi tager os godt af de studerende i bunden. Beretningen blev taget til efterretning med denne bemærkning.
3. **Sager til behandling studieordninger**
4. TJ erindrede om, at vi følger kategori nr. 1, og at der derfor ingen kommentarer var.
5. **Fortsat diskussion af projektorienteret forløb:**

TJ indledte punktet med at resumere: Nogle 1-faglige kandidatstuderende har ønsket et projektorienteret forløb med en vægtning på 20 eller 30 ECTS til praktik. 10 ECTS svarer til 270 timer og passer fint til de to måneder, der er beregnet. Arbejdet omfatter også forberedelse. 20 ECTS er således 540 timer. Forslaget skyldes, at de ét-faglige studerende ikke altid er på et gymnasium, men hos en arbejdsgiver, der gerne vil have dem i 4-6 måneder for at få noget ud af dem. TJ har haft samtaler med fakultetet om dette, og han anbefaler, at der ikke laves ændringer. Den nuværende model blev i sin tid vedtaget af hensyn til fagfagligheden. Ændringen er i teorien en god idé, men den ”æder” af fagfagligheden. Det er et spørgsmål om at finde vej mellem Skylla og Charybdis. Studerende vil kunne søge om dispensation, men SN’s praksis har hidtil været at give afslag. De tre områder, der undervises i i forbindelse med praktikken hænger godt sammen med profilen på Religionsstudier generelt, og de studerende bør kunne se den røde tråd mellem de enkelte elementer. KFB gentog sit forslag til en mere pragmatiske løsning, hvor Særligt Uddybet Område B på 3. semester afvikles i begyndelsen af semestret (6 uger) og altså afsluttes (ligesom undervisning i projektorienteret forløb) før påbegyndelsen af det 8 ugers praktikforløb. Opgaven skal først skrives i slutningen af semestret, men underviser vil i mellemtiden kunne vejlede og studerende har tid til at forberede sig. Efter diverse argumenter for og imod, blev det besluttet, at KFB påtager sig at udasrbejde et forslag, der gør det muligt for underviser, hvis han/hun kan og vil) på modulet at afvikle det før efterårsferien. KFB ønskede, at en sådan ordning kunne træde i kraft allerede fra E2018, da hun forventede, at 2/3 af de studerende ville blive væk fra undervisnngen, når praktikken gik i gang. TJ meddelte, at vi ikke kan foretage en sådan ændring her og nu, hvor skema for længst er meldt ud. Det kræver en studieordningsændring og vi må gå den vej. KFB spurgte i samme forbindelse, hvor mange studerende der skal være til stede for at gennemføre undervisning. TJ svarede at institutleder ser på tilmeldte og beslutter evt. reducerede forløb, hvis et kursus har mellem 8-5 og under 5 studerende før start og ved start. Men ikke når først undervisning er i gang. 1. **Sager til behandling kvalitetspolitikken**
2. **Delpolitik for studieadministration og studievejledning**

FV gav udtryk for, at snitfladerne mellem de forskellige tilbud giver sig selv i praksis, og at de studerende ikke har problemer med at genemskue dem.1. **Årshjulet** for 2019 blev godkendt.
2. **Studiestart 2018 inkl. studievejledning**

TJ gennemgik tutorernes og eget forslag til program. TJ havde lavet eget forslag, idet tutorerne foreslog at aflyse undervisnng fredag d. 7.9. for at afholde et socialt arrangement, og TJ gav udtyk for, at det ikke var acceptabelt at aflyse undervisning. Han syntes dog godt om selve programmet for den ekstra dag. Det kunne SN tilslutte sig. Det besluttedes derfor i stedet at foreslå arrangementet gennmført på en torsdag, som er skemafri for 1. semesterstuderende. TJ orienterede endvidere om, at han havde lavet velkomstbreve, og at han skulle mødes med de nye kandidatstuderende mandag d. 3.9. kl. 13-14 - før internatet. TJ orienterede desuden om, at Studievejledningen gerne ville have tid i studiestarsprogrammet, og TJ bad SN om at bemyndige ham til at finde et passende tidspunkt. SN gav tilsagn til dette, og TJ’s reviderede program godkendtes.1. **Kursus for og vejledningstid til faglige vejledere**

Andreas Højlund Birch (AHB), der blev indstillet til kurset, havde fremsendt et brev til SN, da der skal tilknyttes en underviser, som skal deltage i kurset d. 20.-22. august og implementere ordning fra E2018. TJ forslog, at AHB først starter i undervisning foråret 2019, og at han bliver koblet på KFB’s kursus. Det accepterede KFB. AHB skal kontakte KFB for en aftale om forløbet i forårssemestret. 1. **Andre sager til behandling**
2. **Studierejser: Brev fra Mikael Aktor**

Mikael Aktor (MA) har fremsendt et detaljeret forslag til en studierejse til Brasilien, og TJ indledte punktet med at takke MA for det grundige oplæg og bemærkede, at det måtte bero på en misforståelse, at MA troede, at han også skulle bede de øvrige undervisere komme med forslag til kortere studierejser. Det er naturligvis ikke MA’s opgave.Oplægget indeholder to forslag, som går på 1) at satse på en tur til Brasilien i en periode, hvor MA kan være med eller 2) at satse på en tur til Brasilien uden MA, men hvor han har været med i hele planlægningsfasen. TJ bemærkede her, at han ved noget om området, men ikke er interesseret i deltage i en sådan tur. Olav Hammer (OH) kan portugisisk og er derfor en mulighed. SN besluttede at bede MA samarbejde med OH om en løsning i foråret 2019 eller efteråret 2019. SN vil derefter se på økonomien. SSJ bemærkede, at det i forhold til studieordningen, som rejsen skal passes ind efter, er optimalt med en tur i et forårssemester, da flere vil kunne deltage. KFB og det øvrige SN syntes, det var et godt forslag. 1. **Sager til behandling (undervisning)**

Intet1. **Eventuelt**
2. KFB orienterede om, at hun er i gang med ad hoc at udarbejde en pjece med ideer til film og bøger, som studerende kan se og læse som ekstracurriculære aktiviteter. Hun modtager gerne ideer fra de studerende.
3. TJ orienterede om, at han som sædvanlig vil have en del rejseaktivitet i semestret.
4. SSJ og FV oplyste, at de ikke ville kunne deltage i møderne i september og oktober pga. projektorienteret forløb, hvor der er underviningsdeltagelse.

**Næste møde i studienævnet afholdes den 5. september 2018 kl. 10-12 i Mellemøststudiers mødelokale**Tim Jensen / Tine JambangStudienævnsformand Studienævnssekretær |  |